cyanic-selkie/wikianc huggingface dataset:
Догол мөртийн “дэгээ”
Догол мөртийн “дэгээ” (“Крючок” абзаца. Paragraph “hook”). Сэтгүүлч бичиж байгаа нийтлэлийн “чиглэлийг” өөрчилж, дараагийн асуудал руу шилжихдээ уншигчдад энэ талаар дохио өгөх хэрэгтэй болдог. Үүнд догол мөртүүд тусалдаг боловч ихэнх тохиолдолд энэ нь хангалттай биш юм. Тиймээс найдвартай гинжин холбоос шаардлагатай болдог. Ийм холбоогүйгээр уншигч чиг шугамаа алдаж, будлих явдал олонтаа тааралддаг. Хэрэв чиг шугамаа алдах тохиолдол дахин дахин давтагдаж, удаан үргэлжилбэл бүх хөдөлмөр талаар өнгөрөх болно. Тиймээс уншигчийг чиглүүлж өгөхийн тулд ямар нэг хүчтэй нөлөөлөхүйц зүйл шаардлагатай болдог. Тийм аргын нэгдлийг “догол мөртийн ”дэгээ” гэж нэрлэнэ. Урьдах догол мөрийн хамгийн гол, эсвэл сүүлчийн үг дараагийн догол мөрийн эхний үг болж бичигдэнэ. Энэ бол шинэ санаа оруулахад туслана. Үг, эсвэл бүтэн өгүүлбэр ч “дэгээ” болж болно. Заримдаа “дэгээ” хэд хэдэн догол мөрийн өмнө орсон тохиолдол ч байдаг. Гэхдээ ойрхон байх нь чухал гэж үздэг. Учир нь уншигч урьдах санаагаа мартаагүй байхад дараагийн асуудал руу шилжихэд нөлөөлнө. Ямар ч нөхцөлд холбоос үг, хэллэг уншигчид зохиогчийн чиг баримжааг алдахгүй урагшлахад нөлөөлдөг сайн талтай. Бөх бат бүтэцгүйгээр нийтлэл хэзээ ч амжилт олохгүй. Туршлагатай сэтгүүлчид материалын бүтэц зохиомжийг онцгой анхаарч, асар их хүч хөдөлмөр зарцуулдаг нь тэдний амжилтын үндэс болдог юм. Ангилал:Сэтгүүл зүйн нэр томъёо
Дийлдэшгүй (2010 оны кино)
Кинонд шилдэг бүрэлдэхүүнтэй хөлсний баг Латин Америкийн дарангуйлагчийг дарах даалгаварыг биелүүлж буй үйл явдлыг харуулна. Тэдгээр шилдэг багийн гишүүдийн дүрийг 1980 болон 1990-ээд оны үеийн дэлгэцийн урлагт тулаант сэдэвтэй бүтээлүүдээрээ эчнээ танил болсон шилдэг жүжигчид болох Сталлоне, Дольф Лундгрен, Микки Рүрк, Жет Ли, Брюс Уиллис болон Арнольд Шварценеггер (оролцон тоглогчид) нар, түүнчлэн орчин цагийн шилдэг төлөөлөл Жейсон Стэтхэм, Терри Крюс, Гэри Дэниелс болон Стив Остин нар тоглосон юм.
Тус кино гарсан даруйдаа бок-оффисыг удаа дараа тэргүүлсэн билээ.
Өрнөл
Хөлсөөр онцгой даалгавар биелүүлдэг «Дийлдэшгүй» багийнхан Сомалийн арал дээр босогчидтой даалгавар биелүүлээд дараагийн даалгаварыг хүлээн авахаар ярилцаж байх болно. Агаарын тусгай үйлчилгээний цэрэг Барни Россоор (Сильвестр Сталлоне) ахлуулсан багийн бүрэлдэхүүнд хутганы мэргэжилтэн Ли Кристмэс (Жейсон Стэтхэм), байлдааны гар тулааны мэргэжилтэн Инь Ян (Жет Ли), мэргэн буудагч Гуннар Йенсен (Дольф Лундгрен), зэвсгийн мэргэжилтэн Хэйл Цезарь (Терри Крюс), тэсрэх бөмбөгний мэргэжилтэн Толл Роад (Рэнди Кутюр) нар багтана. Йенсен даалгаварыг гүйцэтгэж байх үедээ Янтай үл ойлголцох байдал үүсгэж дотоод журмаа зөрчихөөс гадна хар тамхины хэрэглээ нь угжрах болсоноос Росс багаасаа чөлөөлнө. Нью-Орлеанийг зорьсон Росс сүмд хуучны анд хөлсний цэрэг Тренчтэй (Арнольд Шварценеггер) тааралдаж "Ноён Сүм" хочит (Брюс Уиллис) хэмээх хүнээс нэг даалгаврыг сонсоно. Өмнөд Америк дахь Мексикийн буланд харгис цэргийн эрхтэн генерал Гарзаг (Дэвид Зайас) түлхэн унагах даалгаварыг хэн хэнд нь санал болгоно. Тренч татгалзаж, Росс таван сая долларын гэрээ байгуулах болно. Энэ хооронд Кристмэс (цаашид Зул сар гэх) найз бүсгүйгээ эргэн гэрт нь очих ба бүсгүй нь өөр хүнтэй болсон тухайгаа хэлж, Зул сар хэтэрхий түргэн шийдвэр гаргасныг хэлээд цааш явж одно.
Росс болон Зул сар шинэ гэрээнийхээ дагуу эхний ээлжинд тагнах ажиллагаа хийхээр Мексикийг зорино. Тэндээ өөрсдөд нь хөтөч болохоор ирсэн Сандра (Жизель Итие) бүсгүйтэй танилцана. Росс тэндхийн байдлыг дэлгэрэнгүй мэдсэнийхээ үндсэн дээр Зул сартай нууц ажиллагааг явуулж генерал Гарзагийн цаад эзэн нь түүнийг хар тамхины бизнест урвуулан оруулагч, тагнуулын хуучин ажилтан, Америкийн хөрөнгөтөн Жеймс Монро (Эрик Робертс) болохыг мэдсэнээр төлөвлөгөө боловсруулан буцах замдаа халдлагад өртөж, мэнд мултрах болно. Харин Сандра бүсгүйг генерал Гарзагийн ганц охин нь болохыг мэдэх бөгөөд Российн багийг эцгийгээ аврахын тулд урьтаж танилцсан нь энэ байв. Росс аюулгүй газар очих ёстойг сануулан Сандраг авч явах гэсэн ч өөрөө үлдэх болно. Энэ үед Йенсен Монро дээр ирж нэгддэг.
Зул сар найз Лэси дээрээ ирж мэндийг нь мэдэх үедээ шинэ найз залуу нь түүнд гар хүрсэнийг мэдээд найзуудын нь хамтаар үзүүлж өгөх болно. Ингээд Лэйси эргэж сайн бодоод Зул сар дээр эргэж ирэх нь тодорхой болно. Дараа нь Росс, Зул сар Ноён Сүмийг Тагнуулын албаны ажилтан болохыг нь дүгнэн тодорхойлж гол бай өөрийнхөө гол өрсөлдөгч Монрог устгуулахаар «Дийлдэшгүй» багийнхнаар могой бариулж золиосолж буйг мэдэн гэрээгээ цуцлах болно. Росс багийн хуучин анд Түүлд (Микки Рүрк) тагнах ажиллагааны явцад Сандраг хамгаалж, аюулгүй газарт авчираагүйдээ гэмшин ярьдаг. Түүл Боснийн дайнд алба хааж байхдаа нэгэн эмэгтэйг аварч чадаагүй тухайгаа ярьж, хүний амийг аврах боломж байсаар атал чадаагүйдээ харамсаж явдагаа хэлнэ. Энэ бүхнийг сонссон Росс эргэн очиж Сандраг аврахаар шийдэж Зул сар болон Ян нарт ганцаараа явах болсоноо хэлэх ч Ян заавал явах ёстойгоо хэлэн нэгдэх ба тэднийг нислэгийн газар руу явж байх үед Йенсен улангасан дайрч алахаар завддаг. Йенсен Янтай зодолдож түүнийг нарийн төмөр хоолойнууд руу шидэж зоож алахын даваан дээр Росс түүнийг буудан унагана. Шархадсан Йенсен өөрийнхөө занг засахаа амлан Гарзагийн байрлаж буй газрыг зааж өгнө. Ингээд Росс, Янгийн хамт онгоцны бүхээгт орж ирэхэд багийнхан нь найз нөхөд нэгнийхээ төлөө байх ёстой хэмээн цугларч зорьж буй газар руугаа одно.
Цааш Дийлдэшгүй багийхан Гарзагийн хуаран руу нэвтрэн орно. Зул сар, Ян, Цезарь болон Толл нар байрлаж буй цайзад нь тэсрэх бөмбөгнүүдээ байрлуулах болно. Энэ үед Гарза өөрийн охиндоо бусармаг хүмүүстэй нийлж буйгаа харуулсандаа гэмшин Монрод хандан бохир наймаанд нь цаашид хамтрахгүй гэж хэлэх бөгөөд уурссан Монро Гарзаг хорооно. Гарзагийн цэргүүдтэй тулалдан тулалдсаар Сандраг аврах бөгөөд Росс хамт явахыг дахин санал болгосон ч тэрээр нам тайван байдлыг бий болгож өгсөнд талархан үлддэг. Багийнхан гэртээ эргэж ирцгээн Түүлийн шивээсний газарт цуглан ялалтаа тэмдэглэн наргих болно. Йенсений ч бие илааршсан байх ба Зул сар болон Түүл нарын хооронд хутга шидэлтийн тэмцээн болж Лимерикийн яруу найргийн нэгэн шад шүлгэнд Түүлийн нэрийг оруулан нөхдөө хөгжөөх ба алсаас шидсэн түүний шидэлт байн голд тусах болно.
Тайлбар
Жүжигчин Жан-Клод Ван Даммд "Британи хүн" хочит дүр дээр тоглох саналыг Сталлоне тавьсан хэдий ч уг дүр өөрт нь төдийлөн санаанд нь нийцээгүй ажээ. "Хэйл Цезарь" дүрийн хувьд Сталлоне анх Сүйтгэгч кинонд хамтран тоглож байсан жүжигчин Уэсли Снайпст, дараа нь жүжигчин Форест Уитакер болон рэппэр дуучин, жүжигчин 50 cent нарт санал тавьж байжээ. Тэд өөр өөрсдийн тодорхой шалтгаануудын улмаас татгалзаж байсан ба эцэст Америкийн Үндэсний хөлбөмбөгийн лигийн тоглогч асан Терри Крюз тоглосон.
Түүнчлэн жүжигчин Стивен Сигалийг багахан дүрд тоглуулах санал тавьсан ч киноны продюсерээр ажиллаж байсан Авэ Лернертэй таардаггүй тул татгалзаж байсан бол Сталлонегийн 1993 оны Сүйтгэгч кинонд хамтран гол дүрд нь тоглож байсан жүжигчин Сандра Буллокт санал тавихад зохиолтой танилцаад, тулаант сэдэвт бүтээлд тоглох бодолгүй байгаагаа илэрхийлж байлаа.
Холбоос
Ангилал:2010 оны кино Ангилал:АНУ-ын кино Ангилал:Тулаант кино
1963 он
Гадаад холбоос
#
Серби динар
Серби Динар (Серб: динар, динара) нь Сербийн мөнгөний нэгж юм. Сербид 1868 - 1918 онд хэрэглэгдэж байсан хуучин мөнгөний нэгжийг мөн динар гэдэг байв. Хамгийн эртний динар 1214 онд гүйлгээнд ашиглагдаж байжээ. Одоогийн Серби динар нь Югослав динарын үргэлжлэл юм. Одоогоор тус улсад динарыг еврогоор солих төлөвлөгөө байхгүй.
Динарын ISO 4217 код нь RSD, 3 оронтой код нь 941, тэмдэглэгээ нь мөн ижил (RSD эсвэл РСД), гэхдээ албан бусаар din эсвэл дин гэсэн товчлолыг хэрэглэдэг.
Эшлэл
Ангилал:Сербийн үндэсний бэлгэ тэмдэг Ангилал:Европын мөнгөн тэмдэгтийн нэгж Ангилал:Сербийн эдийн засаг
Басалаварми
Басалаварми нь хиад боржигин овгийн Хубилай хааны тавдугаар хүү Хөхэчи вангийн удам. Тэрээр Лян ван цолд өргөмжлөгдөж, Юньнань мужийг удаан хугацаанд сахин суусан. 1363 онд улаан алчууртны бослогын толгойлогчдын нэгэн Мин Юйжэнь хэмээгч нь Сычуань, Чунцин орчмын нутагт ноёрхлоо тогтоож, эзэлсэн газар нутагтаа Да Шя улсыг байгуулаад, улам даварч Юньнань мужийг эзлэхээр өөрийнхөө армийг гурван чиглэлээр илгээсэнд, Басалаварми ван Жиньма уулыг бэхлэн сууж эсэргүүцэн тэмцжээ. 1364 онд Юньнанийн монгол, хятад цэргийг удирдан Мин Юйжэнийн армийг бут ниргэж, Юньнаниас хөөж, зарим газрыг эргүүлэн авчээ. 1368 онд Монголын ноёрхол Хятад оронд эцэс болсон үеэс эхлээд 1382 онд ялагдах хүртлээ тус газар цугларсан монгол, асуд, хятад цэргийн хүчээр хянаж байжээ. 1381-1382 онд Мин улсын Хүньу хааны Фу Юудэ, Лань Ю, Му Ин зэргийн их жанждаар удирдуулсан их цэрэгт ялагдаж, 1382 оны 1 сарын 6-ний шөнө амиа хорлосон. Ингэснээр Юньнань мужийн нутаг түүхэндээ анх удаагаа Хятадын захиргаанд орсон.
Эшлэл
Ангилал:13-р эсвэл 14-р зуунд төрсөн Ангилал:1382 онд өнгөрсөн Ангилал:Боржигин Ангилал:Жагсаалт (Юань улсын ван)
Тэмдэглэлийн дэвтэр (кино)
Тэмдэглэлийн дэвтэр (The Notebook) нь 2004 оны Америкийн кино бөгөөд Николас Спарксын ижил нэрт романаас сэдэвлэж Ник Касаветисын найруулан бүтээсэн АНУ-ын хайр дурлалын драмын кино юм.Кино нь 1940-өөд онд өрнөх бөгөөд Риан Гослинг болон Рэйчел МакАдамс нарын хайр дурлалын талаар өгүүлэх болно.
Холбоос
Ангилал:2004 оны кино Ангилал:АНУ-ын кино Ангилал:Хайр дурлалын кино Ангилал:Уран сайхны кино Ангилал:Деменцийн тухай кино Ангилал:Николас Спарксын зохиолоос сэдэвлэсэн кино
Яго Аспас
Яго Аспас Жункал (Iago Aspas Juncal, 1987 оны наймдугаар сарын 1-нд Моаниа хотод төрсөн) — Испанийн хөлбөмбөгчин бөгөөд Ливерпүүлээс Севильяд зээлэгдсэн довтлогч юм.
Холбоос
Ангилал:Испанийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Ла Лигийн тоглогч Ангилал:Сельта багийн тоглогч Ангилал:Севилья багийн тоглогч Ангилал:Ливерпүүл багийн тоглогч Ангилал:Премьер лигийн тоглогч Ангилал:УЕФА Европын Лигийн аварга Ангилал:Испаничууд Ангилал:1987 онд төрсөн
Бива нуур
Бива нуур (琵琶湖) бол Японы хамгийн том цэнгэг устай нуур юм. Энэ нуур Японы хуучин нийслэл болох Киото хотоос зүүн хойд зүгт байрлах Шига аймагт байдаг. Эртний нийслэлтэй ойрхон учраас Японы уран зохиолд энэ нуурын талаар их дурдагддаг.
Ангилал:Азийн нуур Ангилал:Японы нуур Ангилал:Шига аймгийн газар зүй Ангилал:Сэто Дотоод тэнгисийн ус зүйн систем Ангилал:Япон дахь Рамсарын ус, намгархаг газар
Роман Бюрки
Роман Бюрки (Roman Bürki; 1990 оны арваннэгдүгээр сарын 14-нд, Мюнзинген) — Швейцарын хөлбөмбөгчин, Германы «Боруссиа Дортмунд» болон Швейцарын шигшээн хаалгач.
«Фрайбург» Бюркийг 2014 оны тавдугаар сарын 24-нд элсүүлжээ. Хоёрдугаар хаалгачаар байсхийж байгаад Оливер Бауманныг «Хоффенхаймд» одоход үндсэн болж дэвшсэн юм.
2015 оны зургадугаар сарын 14-нд On 14 «Боруссиа Дортмундтай» гэрээлсэн.
2014 оны арваннэгдүгээр сарын 19-нд Польш, Швейцари нөхөрсөг тоглоход (2:2) Бюрки 90 минутаар анхны гараагаа хийж байв.
Гаднын холбоос
Ангилал:Швейцарын шигшээ багийн хөлбөмбөгчин Ангилал:Хөлбөмбөгийн хаалгач Ангилал:Янг Бойз багийн тоглогч Ангилал:Тун багийн тоглогч Ангилал:Шаффхаузен багийн тоглогч Ангилал:Грассхоппер багийн тоглогч Ангилал:Фрайбург багийн тоглогч Ангилал:Боруссиа Дортмунд багийн тоглогч Ангилал:Швейцарчууд Ангилал:1990 онд төрсөн
Альпийн нуруу
Альпийн нуруу (Германаар Alpen; Италиар Alpi; Францаар Alpes; Словакаар Alpe) нь Европ тив дэх хамгийн том уулсын систем юм. Зүүнээс баруун тийш Австри, Словени, Итали, Швейцар, Лихтенштайн, Герман, Франц орнуудыг дамнан байрлана.
Цахим холбоос
Ангилал:Европын нуруу Ангилал:Австрийн нуруу Ангилал:Германы нуруу Ангилал:Италийн нуруу Ангилал:Францын нуруу Ангилал:Швейцарын нуруу Ангилал:Словенийн нуруу Ангилал:Өндөр нуруу Ангилал:Альпийн нурууны нурууд
Монгол сайтууд
Боловсрол
Гоо сайхан
Ангилал:Монголын харилцаа холбоо
Шажоу харуул
Шажоу харуул (хятадаар: 沙州卫) нь Мин улсын эхэн үед байгуулагдсан баруун хойдын Дунхуан нутгийн 8 харуулын нэг юм.
Түүхэн товчоон
Шажоу харуул нь Тан улсын үеэс эхлэн Дунхуанд байгуулагдсан. Мин улсын Хун-Үгийн үед Юань улсын Шажоу чөлгөөг татан буулгаж, Юнлөгийн эхний жилүүдэд Шажоу харуулыг байгуулсан. Ингэхдээ Юань улсын үеийн Шинин вангийн нутгийг нэгтгэн Гансү мужид хамааруулсан. Жөнтунгийн дунд үед Ойрадын Эсэн тайшийн улс төр, цэргийн дарамтаас болж, (1440 өөд он) татан буулгав. Чөнхуагийн дунд үеэс Шажоуг Хандунгийн зүүн харуулд нэгтгэв. 1516 онд Турфаны дайралтаас сэргийлж, нүүлгэн шилжүүлсэн. 1528 онд Жяюйгуанийг хааж, Турфаны хаант улстай найрамдал тогтоосон тул баруун хойдын 8 харуулыг татан буулгав. 1723 онд Чин улсын засгийн газраас Зүүнгарын хаант улсаас сэргийлж Шажоу харуулыг дахин байгуулав. Харин Зүүнгарын хаант улсыг мөхөөж, эзлэн авсан тул 1760 онд Дунхуан сяньд нэгтгэсэн.
Холбоотой мэдээлэл
Ангилал:Мин улс
1894 он
Гадаад холбоос
#
Таньжун ван
Таньжун (солонгосоор 단종, төрсөн нэр нь 이홍위 буюу И Хун-ви; 1441–1457) — Чусонь улсын 6-р эзэн ван. Эцэг Мүньжун вангийн өвийг залган 3 жил (1452-1455) хаанчлаад хүчгүйн гайгаар Сэжу ванд хаан суудлаа алдсан. 1698 онд Таньжун нэрийг нэхэн хүртсэн.
Ангилал:1441 онд төрсөн Ангилал:1457 онд өнгөрсөн Ангилал:Чусоний ван
Өндөр жил
Өндөр жил гэдэг нь цагалбарын жилийг астрономийн буюу улирлын жилийн мөчлөгтэй тааруулахын тулд ердийнхөөс нэг өдрөөр (арга- билгийн тоололд нэг сараар) илүү байдаг жилийг хэлнэ. Улирал болон астрономийн үзэгдлүүдийн мөчлөг нь бүхэл тоотой өдрөөр хэмжигддэггүй тул цагалбарын жилүүдийг бүгдийг ижил өдөртэйгээр хийвэл аажимдаа зөрүү гарч ирдэг. Иймээс уг зөрүүг арилгахын тулд зарим жилд нэмэлт өдөр (сар) оруулж өгдөг байна. Өндөр биш жилийг ердийн жил гэдэг.
Жишээлбэл, нийтийн нарны тоолол болох Григорийн тоололд ердийн жилийн хоёрдугаар сар 28 хоногтой байдаг бол өндөр жилийн хоёрдугаар сар нь 29 хоногтой байдаг. Өөрөөр хэлбэл, Григорийн тооллын өндөр жил 366 хоногтой байдаг юм. Мөн үүнтэй төстэйгээр, нар-сарны тоолол болох Еврейн тоололд 19 жил тутамд 7 удаа 13 дахь сарыг нэмж оруулдаг аж. Ангилал:Цагалбарын систем Ангилал:Цаг хугацааны нэгж Ангилал:Жилийн нэршил
Дээд түвшний програмчлалын хэл
Дээд түвшний програмчлалын хэл гэдэг нь компьютерийн дотоод хэлнээс их хэмжээний хийсвэрлэл агуулсан програмчлалын хэл.
Компьютерын техник хөгжихийн хэрээр түүнийг хэрэглэх хүрээ улам л өргөжиж, яваандаа олон ажил мэргэжлийн хүмүүс програм бичих хэрэгтэй болсон. Үүнтэй уялдан, компьютерын дотоод зохион байгуулалт, ажиллах зарчим зэргийг нэгт нэгэнгүй тооцох нүсэр хөдөлмөрөөс програм зохиогчийг чөлөөлөх зорилгоор дээд төвшний програмчлалын хэлүүд зохиогджээ.
Эдгээр хэлүүд нь хүний хэл ярианд (ихэвчлэн англи хэлд) илүү ойр, уншиж ойлгоход хялбар, математикийн стандарт тэмдэглэгээнүүдийг өргөн ашигладаг г.м. шалтгаанаар хүн хэрэглэхэд илүү тохиромжтой тул их биш хугацаанд нүсэр хөдөлмөр зарцуулахгүйгээр програм бичихэд тохиромжтой юм. Мөн сурахад хамаагүй хялбар ажээ.
Ийм хэлээр бичсэн програм жирийн л текст байдаг. Тиймээс компьютерийн төрлөөс үл хамааран нэгээс нөгөө рүү амархан зөөгддөг юм. Текстийг мөр мөрөөр (lines) бичигдсэн бүтэцтэй гэж ойлгох хэрэгтэй. Нэг ийм мөрийг илэрхийлэл (expression) эсвэл оператор (statement) хэмээн нэрийднэ. Ямар нэг утга илэрхийлсэн мөрийг илэрхийлэл гэнэ. Харин ямар нэг үйлдлийг илэрхийлсэн мөрийг оператор гэнэ. Операторыг биелэх (executable), үл биелэх (non-executable) гэж ангилдаг. Биелэх оператор нь ямар нэг машины командыг төлөөлнө.
Програмын ийм текстийг машины хэл рүү хувиргаагүй цагт компьютерт ойлгомжгүй хэвээрээ байдаг. Хувиргахын тулд компилятор (compiler) буюу хөрвүүлэгч хэмээх тусгай програмыг ашигладаг. Компилятор нь текстийг нэг удаа бүхэлд нь хөрвүүлнэ. Хэл болгон өөрийн гэсэн компилятортай байна.
Хэл ба хөрвүүлэгч нь салшгүй ойлголтууд юм. Өнөө үед олон төрлийн компьютер, мөн тэдгээрт суух олон янзын үйлдлийн системүүд (платформууд) байгаагаас шалтгаалан нэг програмчлалын хэлний хэд хэдэн ялгаатай хөрвүүлэгч байдаг. Ж.нь UNIX/Linux-т зориулсан хөрвүүлэгч, MS-DOS үйлдлийн системд зориулсан хөрвүүлэгч, Windows-т зориулсан хөрвүүлэгч г.м.
Зураг:different_compilers.jpg
Хөрвүүлэгдээгүй байгаа текстийг эх код (source code), түүнийг хөрвүүлэхэд үүсэх машины кодыг объект код (object code) гэж нэрлэдэг. Програм бичихдээ бид эдгээр нэр томъёог байнга ашиглах болно. Дээрх зургийг харахад, эх код бол нэг платформаас нөгөө рүү хялбар зөөгдөх боломжтой байна. Гэтэл объект кодууд ингэх боломжгүй. Учир нь өөр өөр хөрвүүлэгчээр үүсгэгдсэн байна.
Дээд төвшний хэл болгон өөрийн гэсэн “зөв бичих” дүрэмтэй. Хэрэв хөрвүүлж буй эх кодонд дүрэм зөрчсөн алдаанууд байвал компилятор объект кодыг үүсгэлгүйгээр, тэр тэр мөрөнд тийм тийм алдаа байна, нийт тэдэн алдаа байна гэсэн мэдээлэл гаргадаг. Эдгээр алдааг бүгдийг нь арилгасан тохиолдолд л объект код үүснэ.
Нэгэнт дээд төвшний програмчлалын хэлүүд нь хүний хэл ярианд ойр бүтэцтэй учраас эсрэгээр компьютерын хэлээс хол ялгаатай болж ирэх нь зүй. Ийм нөхцөлд, түүнийг машины хэлэнд хөрвүүлэх процесс удааширч ирдэг. Үүнээс болоод програмын биелэгдэх хурд доод төвшний хэл дээрх програмыг бодвол харьцангуй удаан, санах ойд эзлэх зай их болно. Гэхдээ үүнийг үл тооцон, өнөөдөр буй ихэнх хэрэглээний програмыг өндөр төвшний хэлүүдээр зохиодог. Дээд төвшний хэлүүдийг:
· Процедур хандалдат програмчлалын (ПХП) хэлүүд
· Объект хандалдат програмчлалын (ОХП) хэлүүд
г.м.-ээр ангилна. Энэ нь боломжит олон ангиллуудын түгээмэл нэг хэлбэр юм.
Ангилал:Программчлалын хэлний сэдэв
Тэмээн хяруул
Тэмээн хяруул нь Африк тивд амьдардаг нисдэггүй, том биетэй шувуу юм. Тэмээн хяруулын өндөг нь шувууны аймаг дотроо хамгийн томд тооцогдоно. Мөн хамгийн хурдан гүйдэг шувуу юм. Тэмээн хяруул нь урт хүзүү, урт хөлтэй, жижиг толгойтой. Эр нь хар өнгийн өдтэй, эм нь бор саарал өнгөтэй. Эр, эм хоёул далавч болон сүүлэндээ цагаан өдтэй байна. Эр тэмээн хяруул 1.8-2.7м өндөр, 135кг жинтэй ба эм нь арай жижиг 1.7-2м өндөр байдаг. Тэмээн хяруул нь цагт 65км хүртэл хурдлах чадвартай.
Зэрлэг тэмээн хяруул нь өдөртөө эм нь өндөгөө дарж арчлах ба, эр нь шөнөдөө энэ үүргийг гүйцэтгэнэ. Дундажаар 30-40 жил насалдаг аж. Өндөг нь 15-20см урттай, 1.7кг жинтэй. Насанд хүрсэн хүн дээр нь зогсоход хагарахгүй бат бөх хальстай байна.
Цахим холбоос
Ангилал:Шувууд Ангилал:Амьтны хамгийн
Кевин Трапп
Ке́вин Трапп (Kevin Trapp; 1990 оны долоодугаар сарын 8-нд Мерциг хотод төрсөн) — Германы хөлбөмбөгчин бөгөөд Францын «Пари Сен-Жермен» багийн хаалгач.
Замнал
2012 оны тавдугаар сарын 7-нд «Айнтрахттай» 4 жилээр гэрээлсэн юм.
2015 оны долдугаар сарын 8-нд «Пари Сен-Жерментэй» 5 жилээр гэрээлж, 16 дугаарын өмсгөлтэй тоглохоор болов.
Гадны холбоос
Ангилал:Германы хөлбөмбөгчин Ангилал:Хөлбөмбөгийн хаалгач Ангилал:Кайзерслаутерн багийн тоглогч Ангилал:Айнтрахт Франкфурт багийн тоглогч Ангилал:Пари Сен-Жермен багийн тоглогч
Хан боргоцой
Хан боргоцой (Ananas comosus) нь халуун оронд ургадаг, идэж болох ургамал ба түүний жимс юм. Энэхүү ургамал нь Парагвай болон Бразилын өмнөд хэсгээс гаралтай аж.
Хан боргоцой нь олон наст ургамал ба 1-1.5 м өндөртэй, 30 ба түүнээс дээш тооны тал тал тийш салаалан ургасан 30-100 см урт навчнуудтай. Энэ навчнуудын голд жимс нь боловсрох ба хурааж авсны дараа дахин жимс ургадаг. Гэхдээ дараа дараагийн жимсний хэмжээ нь жижгэрдэг тул нэг бутыг 3 жилээс илүү хэрэглэдэггүй байна.
Тариалалт
2018 онд дэлхийн хан боргоцойны тариалалт 27.9 сая тонн байсан бөгөөд Коста Рика, Филиппин, Бразил, Тайланд улсууд тэргүүлжээ.
Энэхүү жимс нь эрүүл мэндэд сайн аминдэм, бодисоор баялаг юм. С витамин гэхэд л 10Ог хан боргоцойд 15-76 мг бий. Мөн минерал ба бичил элементүүдээр баялаг. Ялангуяа кали маш их, 320 мг хүртэл агуулагддаг. Мөн уураг задалдаг бромелин байхаас гадна цусны даралт бууруулж, судсуудын хананаас өөхөн хуримтлалыг арилгаж, цусны эргэлт сайжруулж, үрэвслийн эсрэг үйлчилгээтэй.
Хан боргоцой биеэс ус гадагшлуулж, хаванг буулгадаг. Мөн гэдэс хямрах, ходоод өвдөхөд тустай. Нойр булчирхайн ажиллагааг хөнгөвчилж, арьсны нөсөө, сэвхийг арилгадаг сайн талтай гэгддэг.
Гадаад холбоос
Ангилал:Жимснүүд Ангилал:Эмийн ургамал
Мүньжун ван
Мүньжун (солонгосоор 문종, төрсөн нэр нь 이향 буюу И Хян; 1414–1452) — Чусонь улсын 5-р эзэн ван. Эцэг Сэжун вангийн өвийг залган 2 жил (1450-1452) хаанчлаад хөвүүн Таньжун ванд залгуулсан. Тэрээр ханхүү байсан үеэр голчлон дурсагдана.
Ангилал:1414 онд төрсөн Ангилал:1452 онд өнгөрсөн Ангилал:Чусоний ван
Армстронгийн тоо
RGB7T14 - Армстронгийн тоо
Тооны цифр тус бүрийг оронгийнх нь тоогоор зэрэгт дэвшүүлж нэмэнхэд гарсан тоо нь уг тоотойгоо тэнцүү байвал уг Армстрогийн тоо гэнэ. Өгөгдсөн тоо Армстронгийн тоо бол YES, үгүй бол NO гэж хэвлэ. Input
Бүхэл тоо өгөгдөнө. Int төрөл. Output
Мөн бол YES, үгүй бол NO гэж хэвлэнэ. Example
Input: 371
Output: YES
Тайлбар : 153 тоо нь 3 оронтой тоо тул 1, 5, 3 цифр тус бүрийг нь 3 зэрэгт дэвшүүлж нэмбэл 1+125+27 буюу 153
Ангилал:Бүхэл тоон олонлог Ангилал:Онцгой тоо Ангилал:Тооны онол
Юу-гийн гурвалжин
Юу-гийн гурвалжин нь байцааны төрлийн ургамлуудын зүйл хоорондын эволюц ба хамааралын тухай онол юм. Энэ онол нь, байцааны төрлийн удмын гурван зүйлийн геномуудаас орчин цагийн хүнсний ногооны болон тосны ургамлууд үүсдэг гэж үздэг. Уг онол ДНХ ба уургуудын судалгаагаар батлагдсан.
Тойм
Юу-гийн гурвалжинг зурагт үзүүлэв. Энэ бүдүүвчид, байцааны төрлийн гурван зүйл ургамалыг, AA, BB, CC гэж тэмдэглэсэн, уг төрлийн удмын гурван зүйлийн геномуудаас гарган авахыг үзүүлсэн. AA, BB, CC диплоид геномууд нь дангаараа байцааны төрлийн нэг нэг зүйлийг үүсгэнэ. n нь геном тус бүрийн хромосомын тоог илэрхийлнэ. Жишээ нь, Brassica rapa A − n=10 (AA − 2n=20) тэмдэглэгээтэй. Энэ нь, ургамалын соматик эс бүр хоёр бүрэн геномын хуулбарыг (диплоид) агуулдаг ба геном бүр 10 хромосомыг агуулдаг гэсэн үг. Тэгэхээр эс болгон 20 хромосом агуулах ба диплоид учир 2n = 2x = 20 гэж бичигддэг.
Эдгээр гурав нь, тус тусдаа бие даасан зүйл боловч маш ойрын хамаатнууд учир эрлийзжих боломжтой. Харамсалтай нь эдгээр зүйлүүдийн хоорондын эрлийзжилтээс, хяналтад оруулж чадахгүй байгаа бохирдлыг тэсвэрлэх геномыг үүсгэдэггүй. Зүйл хоорондын эрлийзжүүлэлтээр тетраплоид байцааны төрлийн гурван зүйлийг гарган авдаг. Хоёр ялгаатай зүйлээс гаралтай геном учир эдгээр гибрид ургамлуудыг аллотетраплоид (хоёр өөр овгийн зүйлээс гаралтай 4-н генийг агуулдаг) гэж нэрлэдэг. Илүү нарийвчилбал, тэд, амфидиплоидууд, өөрөөр хэлбэл, байцааны хоёр өөр зүйл бүрээс нэг нэг диплоид геномыг агуулдаг. Молекуляр судалгаанаас үзэхэд, тус бүрдээ палеополиплоид болох гурван диплоид зүйл тогтоогдсон.
Дорнод хязгаарын амьдрал
“Дорнод хязгаарын амьдрал” (“Жизнь на Восточной окраине”).
"Дорнод хязгаарын амьдрал" сонин нь 1895 онд гарч эхэлжээ. 1895-1897 онд Оросын Чита хотод орос, монгол, буриад хэл дээр долоо хоногт таван удаа буриадын баян худалдаачин П.А.Бадмаевын (үз) удирдлагаар гарч байсан монгол хэл дээр гарсан Монголын анхны сонин юм. Энэ сонин нь XIX зуун ы сүүл үеэс хаант Оросоос Алс Дорнод, тэр тусмаа Монгол ын талаар явуулах улс төрийн бодлогоо идэвхжүүлж эхэлсэнтэй холбоотой гарчээ.
Зорилго
"Дорнод хязгаарын амьдрал" сониныг Орос ын хаант засаг санхүүжүүлж байсан бөгөөд нийтлэлийн зорилго нь хөдөө аж ахуй, худалдаа, аж үйлдвэр, утга зохиол, улс төр, эдийн засгийн асуудлаар гурван хэл дээр гарах, ойлгоход дөхөм байхад оршиж байв. Сонины мэдээ нийтлэлийг монголоор гаргахыг Б.Рабданов, хятадаас орчуулахыг Өнөбаяр, орос хэвлэлийг А.Синиткин зэрэг хүмүүс хариуцаж байжээ. Сонин Нийслэл хүрээ, Ховд, Улиастайд байнгын идэвхтэн сурвалжлагч суулгаж, Оросын өртөө шуудан болон орос иргэд, худалдаачдаар дамжин тарж байв. “Монголчууд тогтмол сонин хэвлэл гэгчийг мэдэхгүй, шарын шашны үзэл суртал ард түмнийг мунхруулж, манжийн Бадруулт төр хэмээх Гуан Сүн хааны бурангуй ёс ноёрхож, улс орон битүү түгжигдмэл байсан тэр үед монгол хэл дээрх анхны хэвлэл “Дорнод хязгаарын амьдрал” сонин гарч, монгол нутагт нэвтрэн тарж байсан нь хүн амын оюун санааны амьдралд гарсан нэгэн шинэ үзэгдэл байлаа” (29.362).
Бүтэц
"Дорнод хязгаарын амьдрал" сонин “Хааны ордны буюу засгийн газрын албан мэдээ”, “Дорнод хязгаарын аж байдал болон орон нутгийн сонсгол”, “Дорнод хязгаартай хөрш зэргэлдээ улс орны тухай мэдээ” зэрэг байнгын долоон булантай байсан. Монгол орны дотоод байдлын талаар товч боловч мэдээллийн эх сурвалж болж, гадаадын шуурхай мэдээг монгол хэл дээр гаргаж, уншигчид Монгол, Оросын аж байдлыг мэдэхэд тус нэмэр болж, хоёр орны холбоо харилцааг хөгжүүлэхэд чухал үүрэг гүйцэтгэж байв.
Түүхэн үе
Энэ сонин 1895-1897 онд нийт 450 дугаар гарч, 1897 оны 6 дугаар сарын 29-нд хаагджээ. Сонины хаагдсан шалтгааныг судлаачид П.А.Б-ын Монголыг Оросын хаант засгийн эрхшээлд татан оруулах гэсэн муйхар бодлого, тэр бодлогоо биечлэн гүйцэтгэх төв штаб болгох зорилгоор байгуулагдсан худалдааны компанийн ажил сүйрч баларсантай холбоотой гэж үздэг.
“Дорнод хязгаарын амьдрал” сонин нь Монголд Оросын хувьсгалт ардчилсан үзэл дэлгэрэхэд зохих нөлөө үзүүлсэн, Оросын дэвшилт сэхээтнүүдийн эх суурийг нь тавьсан хэвлэлүүдийн илчлэн шүүмжлэх чиглэлийг хэрэгжүүлэхэд санаачлагатай ажилласан, бас гэгээрүүлэх шинжтэй, зарим талаараа дэвшилт ардчилсан үзэлтэй сонин байжээ. Энэ сонин нь “XIX зууны сүүл үеийн Монголын түүхийн чухал сурвалж болж, олон нийтийн ухамсар, мэдлэгийг ахиулахад нөлөөлж, тэдэнд дэвшилт үзэл төлөвшүүлэхэд зохих хувь нэмэр оруулахын хамт Монголын дэвшилт сэхээтнүүдээс тогтмол хэвлэл эрхлэн гаргахад үнэтэй үлгэр загвар болсон”(58.70) юм.
Ангилал:Монголын сонин Ангилал:Монгол хэлээрx сонин Ангилал:1895 онд анх хэвлэгдсэн
SOLID (объект хандлагат зохиомж)
Компьютерийн програмчлалд SOLID гэдэг нэр томьёогоор програм хангамжийг илүү ойлгомжтой, уян хатан, цаашид арчлах боломжтой байдлаар зохиоход зориулсан таван зарчмын мнемоник акронимыг илэрхийлдэг. Эдгээр зарчмууд нь Robert C. Martin-ы дэвшүүлсэн олон зарчмын нэг хэсэг юм. SOLID зарчмыг ямар ч объект хандлагат зохиомжид хэрэглэж болохоос гадна ажайл хөгжүүлэл буюу програм хангамжийг зохицох чанартай хөгжүүлэх аргазүйн цөм философийг хэлбэржүүлэх боломжтой. SOLID акронимыг анх Micheal Feathers танилцуулсан байдаг.
Тойм
Ангилал:Объект хандалтат программчлал
Алтан улс
Алтан улс ( зүрчин. Анчун гүрүн, 金朝 Жинь чао, хоёул "алтан улс" хэмээх утгатай, Зцин), тодорхойгоор Зүрчидийн Алтан улс хэмээх нь 1125-1234 онуудад өдгөөгийн зүүн умард Хятадад оршин тогтнож байсан Зүрчин угсааны Ванянь овогт Агудагийн үндэслэн байгуулсан улс юм. 17-р зуунд Чин улсыг байгуулсан Манж нарын өвөг дээдэс нь энэ Жүрчид болно.
Түүх
thumb|left|1142 онд Алтан улс (шар), [[Өмнөд Сүн улс (улаан), Тангуд улс (бор)]]
12-р зуунд умард Хятад болон Монголын нутагт ноёрхож байсан Хидан Улсын мэдэлд зарим Зүрчид овгийнхон байснаас гадна Хар мөрний умардад суугчид нь тусгаар байжээ. 1099 оноос тэдний дотроос нүүдэлчин аймгуудаа нэгтгэн цэрэг зэвсэг хуралдуулсан Агуда хэмээх баатар тодорч, Хидан Улстай удаа дараа байлдан дийлээд 1114 онд өөрийн биеийг хаанд өргөмжилж, улсын нэрийг Алтан хэмээжээ. Түүнээс хойш Хидан Улстай удаа дараалан байлдаж, эцэстээ Хойд Сүн улстай эвсэн Хидан Улсыг дайлсаар 1125 онд Сүн улсын цэргээс урьтан Хидан Улсыг мөхөөж баруун зүг дутаалгаснаар Манжуур газар орныг нэгтгэжээ. 1123 онд Агуда нас барсны дараа түүний хүү Үчимэ ор сууж, Сүн улстай эвдрээд удаа дараа байлджээ. 1127 онд нийслэл Бяньжин хотыг эвдэж, эцэг хүү хоёр хааныг хэдэн мянган ард иргэд, эд эрдэнэс, улсын тамга зэргийг хамт олзлон одсоноор Умард Сүн улсын үеийг дуусгажээ. Харин Сүн улс умард нутгаа алдаж, өмнөх хааны 9-р хүү Өмнөд Сүн улсын хаан болжээ. 1135 онд Алтан улсын хаан Си Цзуныг хаан өргөмжлөх ёслолд Хабул хаан уригдан оролцсон ба түүнийг буцахад нь замаас нь баривчлахыг оролдсон мэдээ бий. Энэ үйл явдлаас үүдэн хоёр орны харилцаа хурцдаж хэд хэдэн удаа дайтжээ. Түүнээс хойш арав илүү жил байлдаж, 1141 оны хэлэлцээрээр Хуай мөрний өмнөдийг Сүн, умардыг Алтан улсынх гэж тохиролцжээ. 1142 онд Амбагай хааныг залгамжилсан Хотула хаан түүний өшөөг авахаар Алтан улсыг довтолсон  ч тодорхой үр дүнд хүрч чадсангүй.
1206 онд Чингис хаан улсаа байгуулсны дараа 1211 онд эцэг өвгөдийн гэрээсийг биелүүлэхээр цэргийн хүчээр довтлон орсон нь Алтан улстай хийсэн 23 жилийн дайны эхлэл болов.
Хоёр замаар их цэрэг хөдөлгөн нэгийг нь Чингис хаан, нөгөөг нь Мухулай, Зэв нар удирджээ. Алтан улсын зарим мужийг эзлэн авахад найрамдахыг хүсч, их хэмжээний  эд агуурсаар өргөл өгчээ. Гэвч Алтан улс амласан ам, хэлсэн үгэндээ хүрээгүй тул 1213, 1214 онд Чингис хаан Алтан улсад дахин их цэрэг оруулж, 1215 онд нийслэл Жүндү (Бээжин) хот болон зарим чухал газруудыг эзлэв. 1217 оны 8 дугаар сард үлдсэн газар нутгийг эзлэх үүргийг Мухулайд даалгаж, нутагтаа буцаж ирэв.
1234 онд Өгөдэй хаан, Чингис хааны гэрээсийг биелүүлж, Алтан улсыг бүрмөсөн эзлэн авснаар Алтан улс мөхжээ.
Лавлах бичиг
Ангилал:Хятадын династи
Дерон Уильямс
Дерон Майкл Уильямс (Deron Michael Williams, 1984 оны зургаадугаар сарын 26-нд Баруун Виржини мужийн Паркерсберг хотод төрсөн) — Америкийн мэргэжлийн сагсан бөмбөгчин бөгөөд Үндэсний Сагсан Бөмбөгийн Холбооны Даллас Маверикс багийн тоглогч юм. Дерон 2005 оны драфтын 3 дахь сонголтоор Иллинойсийн их сургуулиас Юта Жаз багт сонгогдож 2011 оны улирал дуустал Юта Жазз багийн төлөө тоглож байв. 2011 онд тэрээр НБА-гийн ажил хаялтын улмаас Туркийн Бешикташ багт тоглож байгаад 2011 онд тухайн үеийн Нью Жерси Нетс (одоогийн Брүүклин Нетс) багтай таван жилийн гэрээ байгуулан тоглож байсан. 2015 оны зун Дерон Даллас Маверикс багтай гэрээ байгуулан тоглох болсон. Дерон Уильямс 2010, 2011 болон 2012 оны НБА-гийн Бүх оддын тоглолтын тоглолт-д сонгогдон тоглож байсан. Уилльямс Америкийн шигшээ багийн хамтаар 2008 оны Бээжингийн олимпийн наадам, 2012 оны Лондонгийн олимпийн наадмуудаас алтан медаль хүртсэн юм.
Бага нас болон ахлах сургууль
Дерон Уильямс Баруун Виржини мужийн Паркерсберг хотод төрсөн. Тэрээр бага болон дунд сургуульд суралцаж байхдаа бөхийн спортоор хичээллэж байсан бөгөөд мужийн аварга шалгаруулах тэмцээнд 2 удаа түрүүлж байжээ. 2001 онд Дерон Колоний ахлах сургуульд сурч байхдаа 17 оноо, 9,4 оновчтой дамжуулалт, 2 бөмбөг таслалт дундчилж байсан бөгөөд баг нь 32-2 амжилтаар мужийнхаа 5А ангиллын тэмцээний хагас шигшээ тоглолтод шалгарч байжээ. Мөн 2002 онд Дерон 17,6 оноо, 8,5 оновчтой дамжуулалт, 6,1 самбараас бөмбөг авалт дундчилж баг нь 29-2 амжилтаар мужийн 5А ангиллын тэмцээний хагас шигшээ тоглолт хүртэл явж байсан.
Коллежийн замнал
Тэр ахлах сургуулиа дүүргээд Иллинойсын их сургуульд элсэн орсон бөгөөд 32 тоглолтын 30 тоглолтод нь гараанаас гарч тоглон 4,5 оновчтой дамжуулалт дундчилж байсан. 2003 онд Брюс Уебер Иллинойсын их сургуулийн дасгалжуулагч болсноор Дероны тоглолт улам сайжирч улиралын тоглолтод 14 оноо, 6,2 оновчтой дамжуулалт дундажлаж болсон байна. 2004-2005 оны улиралд Иллинойс их сургуулийн баг 32-1 гэсэн амжилтаар NCAA-гийн шилдэг 4 багийн нэгээр шалгаран үлдэж улмаар шигшээ тоглолтод Умард Каролинагийн их сургуулийн багт хожигдсон байна. Ийнхүү амжилттай улиралыг үдсэний дараа Дерон 2005 НБА-гийн драфтад оролцжээ.
2006–07 оны улирал
2006-07 оны улиралд Дерон Юта Жазз багийн гарааны холбон тоглогч болсон юм. Улиралыг Юта Жазз баг 12-1 амжилтаар эхлүүлсэн бөгөөд Дерон уг 13 тоглолтын 5 тоглолтод нь дабль-дабль үзүүлэлтийг гүйцэтгэсэн байв. 2007 оны 1 сарын 17-нд Дерон Детройт Пистонс багийн эсрэг замналынхаа хамгийн өндөр болох 31 оноог авсан. Үүнээс хэд хоногийн дараа Мемфис Гриззлисийн эсрэг тоглож байхдаа замналынхаа хамгийн өндөр 21 оновчтой дамжуулалтыг өгсөн байна. Дерон улиралын туршид 16.2 оноо, 9.3 оновчтой дамжуулалт дундажлан Юта Жазз баг 51-31 амжилтаар Дивизионы аварга болсон юм. Хасагдах шатны эхний тойрогт Юта Жазз Хьюстон Рокетс багийг цуврал 7 тоглолтод буулган авч 2-р шатанд Голден Стэйт Уорриорз багийг 4-1 харьцаагаар хожсоноор 1998 оны Жон Стоктон, Карл Мэлоун нарын Юта Жазз багаас хойш анх удаагаа өрнөд бүсийн аваргын төлөө шалгаран үлджээ. Гэвч тэд тухайн улиралын НБА-гийн аварга болсон Сан Антонио Спөрс багт 4-1 харьцаагаар хожигдсон байна.
2007–08 оны улирал
Дерон 2007 оны 12 сарын 8-нд Даллас Маверикс багийн эсрэг тоглолтод 41 оноо авснаар өөрийн замналынхаа дээд үзүүлэлтийг шинэчилсэн байна. Улиралын туршид 10,8 оновчтой дамжуулалт өгч байсан нь Крис Пол, Стив Нэш нарын дараа орох үзүүлэлт болж байв. Мөн 2008 оны Бүх оддын тоглолтын ур чадварын тэмцээнд оролцон түрүүлж байв. 2008 оны 3 сард нийт 212 оновчтой дамжуулалт өгснөөр 1992 оны 1 сард Жон Стоктоны үзүүлсэн амжилтаас хойш хамгийн өндөр үзүүлэлт болж байв. Юта Жазз баг 54-28 амжилтаар дахин Дивизионы аварга болж хасагдах шатны эхний тойрогт дахин Хьюстон Рокетс багтай таарч тоглон 4-2 харьцаагаар хожсон байна. Гэвч тэд дараагийн шатанд Лос Анжелес Лэйкерс багт 4-2 харьцаатай ялагдан улиралаа дуусгасан байна.
2008-09 оны улирал
Дерон улиралын өмнөх тоглолтын үеэр бэртэл авсан учир улралын эхний тоглолтуудад оролцоогүй бөгөөд 11 сарын 26-нд Мемфис Гриззлис багийн эсрэг тоглолтод буцаж талбайдаа ирсэн. Дерон Бүх оддын тоглолт хүртэл 19,2 оноо 10 оновчтой дамжуулалт дундажлаж байсан боловч Бүх оддын тоглолтод сонгогдож чадсангүй. Юта Жазз улирлыг 48-34 үзүүлэлттэй өрнөд бүсийн 8-р байраар хасагдах шатанд шалгарсан боловч эхний шатанд тухайн улиралын НБА-гийн аварга болсон Лос Анжелес Лэйкерс багт 4-1 харьцаагаар хожигдсон байна.
2010-11 оны улирал
2010-2011 оны улиралын дунд хэсэгт Юта Жазз багийн дасгалжуулагч Жерри Слоан ажлаасаа халагдсан бөгөөд Дерон Уильямс солилцооны цонхоор тухайн үеийн Нью Жерси Нетс багт очсон юм.
2012-13 оны улирал
2012 оны зун Нью Жерси багийн хувьд хөдөлгөөн ихтэй зун байсан бөгөөд багаа Нью Жерсигээс Брүүклин рүү нүүлгэж, Деронтой 5 жилийн 98 сая долларын гэрээ байгуулж, бүх одод тоглогч Жо Жонсонг багтаа авч ирсэн. Нетс улиралын эхний тоглолтоо Торонто Репторс багийн эсрэг хийж 107-100 харьцаагаар хожсон бөгөөд Дерон Барклейс Центр оноо авсан анхны тоглогч болсон. Мөн 11 сарын 26-нд Нетс Нью Йорк хотын нөгөө баг болох Нью Йорк Никсийг талбай дээрээ хүлээн авч хожсон байна. 12 сарын 27-нд Нетс багийн дасгалжуулагч Эвери Жонсон баг нь 14-14 үзүүлэлттэй байх үед ажлаасаа халагдсан. 2013 оны 3 сарын 18-нд Дерон Вашингтон Визардс багийн эсрэг тоглолтод 11 удаа 3 онооны шидэлтийг амжилттай болгож 42 оноо авсан бөгөөд НБА-гийн нэг хагаст 9 удаа 3 онооны шидэлт амжиллтай болгон дээд амжилт тогтоожээ. Мөн Нетс 49-33 үзүүлэлтээр дорнод бүсийн 4-р байраар хасагдах шатанд шалгарч Чикаго Буллс багт 4-3 харьцаатай ялагджээ.
2013-14 оны улирал
2013-14 оны улиралд Дерон 64 тоглолтод оролцож 14,3 оноо, 6,1 оновчтой дамжуулалт 1,5 бөмбөг таслалт гүйцэтгэсэн байна. Брүүклин 44-38 үзүүлэлтээр бүсийнхээ 6-р байраар хасагдах шатанд шалгарч эхний тойрогт Торонто Репторсыг 7 тоглолтод хожсон боловч дараагийн Майами Хит багт хожигдсон.
2014-15 оны улирал
Боүүклин Нетс улиралыг 4-2 үзүүлэлтээр эхлүүлж Дерон дорнод бүсийн 7 хоногий шилдэг тоглогчоор нэрлэгдсэн. Улиралын тоглолт Дерон болон Брүүклиний хувьд сайн явагдаж байтал Дерон Кавальерсийн эсрэг тоглолтод бэртэл авсан. 2015 оны 4 сарын 3-нд Дерон өөрийн улиралын шилдэг үзүүлэлт 31 оноог Торонто Репторс багийн эсрэг авсан. Хасагдах шатанд Брүүклин бүсийнхээ 8 байраар шалгарч эхний шатанд Атланта Хоукс багт хожигдсон.
Даллас Маверикс (2015-одоо)
Дерон 2015 оны 7 сард Даллас Маверикс багтай гэрээ байгуулан Далласын төлөө тоглохоор болсон. Далласын өмсгөлтэй анхны тоглолтоо Финикс Санс багийн эсрэг хийж 12 оноо, 7 оновчтой дамжуулат өгч баг нь 111-95 харьцаатай хожсон. 12 сарын 1-нд Портлэнд Трэйл Блэйзерс багийн эсрэг тоглолтод өөрийн улиралын шилдэг үзүүлэлт 30 оноог авч Даллас 115-112 харьцаагаар нэмэлт цагт хожсон байна.
Шигшээ багийн замнал
Дерон Уильямс Америкийн шигшээ багийн хамтаар 2008 оны Бээжингийн олимпийн наадам, 2012 оны Лондонгийн олимпийн наадмуудад оролцож алтан медаль хүртсэн.
Холбоос
Ангилал:1984 онд төрсөн Ангилал:АНУ-ын сагсан бөмбөгчин Ангилал:АНУ-ын шигшээ багийн сагсан бөмбөгчин Ангилал:АНУ-ын олимпын аварга Ангилал:Бүх оддын тоглолтонд оролцогч Ангилал:НБА-гийн тоглогч Ангилал:Сагсан бөмбөгийн холбон тоглогч Ангилал:Даллас Маверикс багийн тоглогч Ангилал:Америкчууд
Юрий Гагарин
Юрий Алексеевич Гагарин (1934 оны 3 сарын 9 - 1968 оны 3 сарын 27) нь 1961 оны 4 сарын 12-нд хүн төрөлхтний дундаас анх удаа сансарт ниссэн, Зөвлөлт Холбоот Улсын баатар, сансрын нисгэгч.
Өсвөр залуу нас
Юра Гагарин нь Смоленск хязгаарын Гжатск хотын (одоогийн Гагарин хот) ойролцоох Клушино хэмээх бяцхан тосгонд мэндэлжээ.Эцэг Алексей Иванович Гагарин (1902.03.14 (27) -1973.08.02), эх Анна Тимофеевна Матвеева (1903-1984), сүүний фермын ажилчин байсан. Өвөг эцэг эцгээрээ Иван Фёдорович Гагарин (1858—1914) тосгонд мужаан байсан, эхээрээ Тимофей Матвеевич Матвеев (1871—1918), Путиловын үйлдвэрт ажилчин, Санкт-Петербургт амьдарч байсан. Юра хүү дээрээ хоёр ахтай, доороо нэг охин дүүтэй байжээ. Түүний бага сургуулийн тооны багш нь армид нисгэгч болж, дайнд оролцохоор явсан нь түүний амьдралд том нөлөө үзүүлсэн гэдэг.
Метталургийн үйлдвэрт дадлагаар ажиллаж эхэлсэн Гагарин ажлаа сайн хийж байсан тул Саратов хотын аж үйлдвэрийн сургуульд суралцуулахаар болжээ. Тэнд Гагарин агаарын клубт элсэн орж, онгоцоор нисч үзжээ. Сургуулиа төгссөн Гагарин нисэгч болохоор зорьж, 1955 онд Оренбургт байсан Агаарын цэргийн офицерийн сургуульд элсэн оров. 1957 онд Оренбургт сургуулиа төгсдөг жилдээ Валентина Горячева хэмээх эмч бүсгүйтэй гэрлэжээ. Сургуулиа төгсмөгч Мурманск дахь цэргийн нисэхийн ангид хуваарилагдан очжээ. 1959 оны 10 дугаар сар гэхэд тэрээр нийт 265 цаг ниссэн байжээ: Мөн «3 дугаар зэргийн цэргийн нисгэгч» зэрэгтэй "Ахлах дэслэгч цэргийн цолтой байсан байна.
Сансрыг эзэмших аян
Сансрын нисгэгчдийн шалгаруулж авч «Восток-1» сансрын хөлөг онгоцоор нисэхэд бэлтгэх шийдвэрийг ЗХУКН-ын Төв хороо, ЗХУ-ын Сайд нарын Зөвлөлийн № 569-264 от 1959 оны 5 дугаар сарын 22-нд шийдвэр гаргасан байна.
1960-аад онд сансар судлал эрчимтэй хөгжиж, сансрын нисгэгчдийг сонгон шалгаруулахад Ю.Гагарин 20 хүний хамт нэр дэвшжээ. Ийнхүү тэрээр бусад нөхөдтэйгээ хамт сансрын нисгэгч болохоор бэлтгэл сургуулилт хийж эхэлсэн юм. Эдгээр 20 нэр дэвшигчдээс сүүлдээ 6 хүн шигшигдэж үлдсэн байна. Үүнд: Юрий Гагарин, Герман Титов, Григорий Нелюбов, Андриян Николаев, Павел Попович болон Валерий Быковский нар юм.
Ингээд дэлхийд анх удаа хүн суулгасан сансрын хөлөг хөөргөх болмогц Юрий Гагарин болон Герман Титов хоёр тунаж үлдэн, эцэст нь Юраг сонгогджээ.
1961 оны 4 дүгээр сарын 8-нд ЗХУ-ын Сайд нарын Зөвлөлийн Батлан ​​хамгаалах технологийн улсын хорооны дарга К.Н.Руднев тэргүүтэй "Восток" сансрын хөлгийг хөөргөх улсын Комиссын хаалттай хуралдаан болжээ. Комисс нь С.П.Королев, Н.П.Каманин нарын гарын үсэгтэй сансарт ниссэн хүний ​​анхны даалгаврыг батлав. Үүнд:
180-230 километрийн өндөрт дэлхийг тойрон нэг тойрог замд нислэг үйлдэж, өгөгдсөн газар буулт хийх нислэг 1 цаг 30 минут үргэлжилнэ. Нислэгийн зорилго нь хүн тусгайлан тоноглогдсон хөлөг онгоцонд сансарт үлдэх боломжийг шалгах, нислэгийн үед хөлөг онгоцны тоног төхөөрөмжийг шалгах, хөлөг онгоцыг дэлхийтэй холбох холбооны хэрэгсэл, хөлөг онгоцыг сансрын нисгэгчийн хамт буулгах найдвартай байдлыг шалгах юм гэжээ.
Сансарт ниссэн нь
1961 оны 4 сарын 12.Товлосон өдөр болж, Гагарин Восток 3KA-2 (Восток-1 гэж алдаршсан) хөлгөөр хүн төрөлхтний дундаас анх удаа сансарт ниссэн билээ. Тус нислэгийн үеэр хэрэглэгдсэн код нь "хуш" хэмээх үг (оросоор ：Кедр) байв. Восток-1 хөлөг Москвагийн цагаар өглөөний 09:07 цагт Байконуур сансрын хөлөг онгоцны буудлаас хөөрсөн юм. Дэлхийн татах хүчнээс гарч, сансарт 108 минут хөөрч дэлхийг нэг удаа бүтэн тойрсон байна.
Нислэгийн үеэр Гагарин ТАСС агентлаг түүнийг ахмадаас хошууч болж цол ахисан тухай нэвтрүүлж буйг сонссон гэдэг. Энэ нь түүнийг амьд эргэж ирэхгүй байх хэмээн Засгийн газрын холбогдох албан тушаалтнууд таамаглаж байснаас үүдэлтэй аж. Учир нь Восток хөлөг нь агаар мандалд буцаж ороод, 7000 метрийн өндрөөс нисгэгчээ суудалтай нь гарган, шүхрээр буулгах гэсэн аюултай зарчимтай байлаа.
Эх дэлхийдээ хөл тавьмагц Ю.Гагарин гэнэт алдар хүнтэй болж хүн бүрийн танил болсон юм. ЗХУ-ын удирдагч Никита Хрущёвтай уулзах үеэрээ тэрээр Коммунист намын сүр хүчийг бахдан магтаж, Зөвлөлтийн коммунист дэглэмийн үзэл суртлын нэг томоохон зэвсэг болж байжээ. Гагарин дэлхийн олон хот, улсаар айлчилж, хүндэт иргэн болсон байна.
Сансрын баатар, гэнэтийн үхэл
Зөвхөн 1961 онд гэхэд Ю.Гагарин Чехословак, Болгар, Финлянд, Их Британи, Польш, Куба, Бразил, Канад, Унгар, Энэтхэг, Цейлон ( Шри-Ланка), Афганистан зэрэг орнуудаар айлчилсан байна. 1962 онд Египед, 1963 онд Францын Парис хотод Олон улсын сансар судлалын хуралд оролцсон ажээ.
1964 онд Юрий Гагарин ЗХУ-ын Сансрын нисгэгчдийг бэлтгэх Төвийн орлогч дарга, зөвлөлтийн сансрын нисгэгчдийн отрядын дарга гэдэг албан тушаалтай болжээ.
Тэрээр 1962 онд ЗХУ-ын Ардын хурлын депутатаар сонгогдсон юм. Гагарин сансраас эргэж ирснийхээ дараа Оддын хотхонд суурьшиж, сансрын хөлөг зохион бүтээх төсөлд оролцож байв.
Цэргийн нисэгч байсан тэрээр 1968 оны 3 дугаар сарын 27-ны өдөр сургуулилтын нислэг үйлдэж байгаад МиГ-15УТИ онгоцтойгоо унаж нас барсан юм. Ослын шалтгаан тодорхой болоогүй бөгөөд 1986 онд дэлгэгдсэн баримтаас үзвэл тэр хавьд нисч байсан Су-11 онгоцны өндөр хурднаас болж үүссэн агаарын урсгалд орж удирдлагаа алдан унасан гэсэн албан бус таамаглал мөн хийж байсан.
2005 онд ослын талаарх шинэ дүгнэлт гарч, онгоцны агааржуулагч нь эвдэрсэн буюу өмнөх нисгэгчийн алдаанаас онгорхой орхигдсоноос болоод хүчилтөрөгч алдагдсан хэмээн тайлбарлажээ.
Гэр бүл
Эхнэр - Валентина Ивановна Гагарина, төрөхдөө Горячева (1957 онд Оренбургт гэрлэсэн; 1935-2020), Нислэгийн удирдлагын төвийн эмнэлгийн удирдлагын лабораторид ажиллаж байсан. Оренбургт Валентинагийн гэр бүлийн амьдардаг байшинд дараа нь Юрий, Валентина Гагарин нарын музейн орон сууц нээгдсэн.
Охид:   Елена Юрьевна Гагарина (1959 оны 4-р сарын 17-нд төрсөн) - Москвагийн Кремлийн музей-нөөц газрын ерөнхий захирал, урлагийн түүхийн ухааны доктор;
Галина Юрьевна Гагарина (1961 оны 3-р сарын 7-нд төрсөн) нь Г.В.Плехановын нэрэмжит Оросын эдийн засгийн их сургуулийн Үндэсний болон бүс нутгийн эдийн засгийн тэнхимийн эрхлэгч, эдийн засгийн ухааны доктор, профессор.
Цахим холбоос
Ангилал:ЗХУ-ын сансрын нисгэгч Ангилал:ЗХУ-ын хурандаа Ангилал:Восток хөлгийн бүрэлдэхүүн Ангилал:Оросын сансрын нислэг Ангилал:Туршилтын нисгэгч Ангилал:Африкийн Од одон шагналтан Ангилал:ЗХУ-ын баатар Ангилал:Карл Марксын одон шагналтан Ангилал:Лениний одон шагналтан Ангилал:Нил одон шагналтан Ангилал:Афины хүндэт иргэн Ангилал:Софийн хүндэт иргэн Ангилал:Бургасын хүндэт иргэн Ангилал:Зөвлөлтийн иргэн Ангилал:1934 онд төрсөн Ангилал:1968 онд өнгөрсөн
1931 он
1929 он | 1930 он | 1931 он | 1932 он | 1933 он
Энэ онд төрөгсөд
thumb|130px|[[Борис Ельцин]]
Гадаад холбоос
#
5 сарын 17
5 сарын 17 нь Григорийн тооллын жилийн 137 дахь (өндөр жил бол 138 дэх) өдөр юм. Мөн он дуустал 228 өдөр үлдэж байна.
Тэмдэглэлт өдөр
0517 17
1941 он
Гадаад холбоос
#
Марк Торрехон
Марк Торрехон Мойя (Marc Torrejón Moya; 1986 оны хоёрдугаар сарын 18, Барселона) — Испанийн хөлбөмбөгчин, Германы «Фрайбург» багт хамгаалагчаар тоглодог. Эмэгтэй дүү — Марта шигшээн хөлбөмбөгчин.
Испанийн «Расинг Сантандер» 1.6 сая еврогоор элсүүлсэн Торрехонтойгоо 2009 оны долдугаар сарын 17-нд 4 жилийн гэрээ байгуулжээ. Улмаар 2011/2012 онд дээд лигээс улирсан «Расинг Сантандераасаа» Германы «Кайзерслаутернд» гурван жилийн гэрээгээр элсэв. Торрехон 2014 оны наймдугаар сарын 27-нд «Фрайбургт» тодорхойгүй үнээр элсчээ.
Гадны холбоос
Ангилал:Испанийн хөлбөмбөгчин Ангилал:Хөлбөмбөгийн хамгаалагч Ангилал:Эспаньол багийн тоглогч Ангилал:Расинг Сантандер багийн тоглогч Ангилал:Фрайбург багийн тоглогч Ангилал:Испаничууд Ангилал:1986 онд төрсөн
Алматын метро
Алматын метро (казах. Алматы метрополитені)  Казахстаны Алматы хот нийтийн тээврийн метро. Ташкентын метроны араас Дундад Азид баригдсан хоёр дахь метро юм. Алматын метро 2022 оны байдлаар 11.3 км урт зам бүхий 1 шугам, 9 өртөөтэй байна.
Уг метрог 23 жилийн турш барьж, 2011 оны 12 сарын 1-нд ашиглалтад өгсөн.
Алматы хотын хүн ам 1,7 сая бөгөөд метро ашиглалтад орсон эхний жилдээ 6 сая зорчигч тээвэрлэсэн байна. Өнөөгийн байдлаар өдөрт 40 мянган хүн зорчдог. Уг метро 06:30-24:00 цагийн хооронд ажилладаг ажээ.
Түүх
1978 онд Алма-Ата хотын ерөнхий төлөвлөгөөг баталж, анхны метроны чиглэлийг зааж өгчээ.
1980 онд ЗХУ-ын Сайд нарын Зөвлөлийн дарга А.Н.Косыгин 1537-р тоот тогтоолд гарын үсэг зурж, Алма-Ата хотод метро барих ТЭЗҮ, зураг төслийг боловсруулж, барьж эхлэхээр тогтжээ.
1995 оноос хөрөнгө оруулагч хайж байгаад 2000 он гараад улсын төсвөөр барих болжээ.
Цахим холбоос
Ангилал:Метроны систем
Жана өмир сонин
“Жана өмир” (“Шинэ амьдрал”). Баян-Өлгий аймгийн Иргэдийн хурлын төлөөлөгчдийн харъяа сонин. Монголын анхны аймгийн (орон нутгийн) сонин бөгөөд МАХН-ын Х их хурлын заалтын дагуу 1941 оны 12 дугаар сарын 19-нд “Өркендеу” (“Хөгжил”) нэртай Өлгий хотод казах хэлээр 1000 хувиар хэвлэгдэн гарч эхэлжээ. МАХН, Төр засгаас үндэсний цөөнхийн соёлыг хөгжүүлэх зорилгоор казах хэл дээр гаргасан энэ сонин өнөөдөр хүртэл тасралтгүй гарч байгаа цөөхөн сонины нэг юм. 1956 оны нэгдүгээр сараас нэрээ өөрчилж “Ж. ө.” (“Шинэ амьдрал”) нэртэй болжээ. “Хэвлэл мэдээллийн чөлөөт байдлын тухай” МУ-ын хуулийн дагуу 1999 оноос харъяаллаа өөрчилж, аймгийн Иргэдийн хурлын төлөөлөгчдийн харъяалалд шилжсэн байна. Сонин олон жилийн турш казах, монгол хэлээр 7 хоногт 2 удаа 5000-10000 хувиар хэвлэгдэж байв. Одоо 7 хоногт 1 удаа 1000 гаруй хувиар хэвлэгдэн гарч байна. Анхны эрхлэгч нь зохиолч, сэтгүүлч Х.Махфуз байжээ. Мөн Баян-Өлгий аймагт утга зохиолын “Шугыла” (“Туяа”) сэтгүүл 1957 оноос эхлэн казах хэлээр улирал тутам гарч байна. Орон нутгийн тогтмол хэвлэлийн эх суурийг тавьсан “Ж. ө.” сонины дараа МАХН-ын Төв Хорооны 1944 оны 11 дүгээр сарын 16-ны өдрийн 72 дугаар тогтоолоор “Хөдөлмөрийн төлөө” (Өвөрхангай), “Хөдөрмөр” (Ховд), “Алтайн хөгжил” (Говь-Алтай), “Сүхбаатарын зам” (Сүхбаатар), “Туяа” (Завхан), “Дөл” (Дорнод), “Говийн мэдээ” (Өмнөговь), “Тэргүүний малчин” (Увс), “Ялалт” (Дорноговь), “Эрх чөлөө” (Хөвсгөл) зэрэг аймгийн сонин гарч эхэлжээ. “Архангайн үнэн” (Архангай) сонин 1947 оноос, “Лениний зам” (Баянхонгор), “Урагшаа” (Хэнтий), “Сүхбаатарын туг” (Сэлэнгэ), “Анхдугаар таван жил” (Төв), “Дэвшилт” (Булган), “Улаан туг” (Дундговь) зэрэг сонин 1948 оноос гарч эхэлснээр манай бүх аймаг сонинтой болж, орон нутгийн сонин хэвлэлийн систем бүрэлдэн тогтсон онцлогтой юм. 1990 оноос орон нутгийн сонин, сэтгүүлийн тоо нэмэгдэж, өнөөдөр орон нутагт 60 гаруй сонин хэвлэл тогтмол гарч байна. Ангилал:Монголын сонин
The Hermitage - Монголын орлон тоглогчдын холбоо
The Hermitage - Mongolian Roleplay Association ( Эрмитаж холбоо ) нь Монголын Кпоп рп бүлгүүдийн хүрээнд үйл ажиллагаа явуулахаар сайн дурын үндсэнд нэгдсэн орлон тоглогчдын холбоо юм. Үйл ажиллагааны зорилго чиглэлийн хувьд нэгж орлон тоглогчдын чөлөөт цаг өнгөрөөх орчинг бүрдүүлэх, орлон тоглолтын чанарыг нэмэгдүүлэх болон түүнтэй холбоотой олон чадварыг суулгаж хөгжүүлэхэд оршино.